Kan med hånden på hjertet anbefale et opphold hos Jorun!
Etter en varm velkomst tar det ikke lang tid før en føler seg hjemme i den flotte og interessante leiligheten.
Her er høy standard og leiligheten ligger i et klassisk og fornemt område i gangavstand til flere hovedattraksjoner, som Det Kongelige Slott, Vigelandsparken og Aker Brygge.
Den er lett å finne; etter god og detaljert informasjon fra Jorun; med kort vei til offentlig transport.
Massevis av kunnskap og erfaringer fra utallige bøker og reiser verden rundt gjør at Jorun må være en av de varmeste og mest tolerante personer en har møtt.
Hun er genuint interessert i deg som person, lett å snakke med og ikke minst setter hun sine gjester foran seg selv.
Så 1000 takk for et flott opphold, Jorun! Det var bare en overnatting denne gang, men vi kommer gjerne igjen. :-)